TRCเหมืองโปรแตช ขุมทองอนาคตแนะซื้อมองการเติบโตกำไรเฉลี่ยปี57-60สูงถึง60%
บล.ดีบีเอส วิคเคอร์ส ระบุในบทวิเคราะห์วันนี้(25มี.ค.58) ว่า บริษัท ทีอาร์ซี คอนสตรัคชั่น จำกัด (มหาชน) หรือ TRCสิ่งที่น่าสนใจคือ คาดว่ากำไรต่อหุ้น (EPS) ในปี 59 จะเพิ่มขึ้นถึง 3 เท่าตัวเป็น 0.88 บาท เทียบกับปี 57 ส่วนอัตราการเติบโตของ EPS เทียบช่วงเดียวกันของปีก่อนปี 58 และ 59 เป็น 37% และ 149% ตามลำดับ แรงผลักดันมาจากการก่อสร้างโครงการเหมืองโปรแตชของกิจการ APMC (ASEAN Potash Mining PCL) มูลค่า 22 พันล้านบาท ตั้งแต่ปี 58-63 เราคาดว่า TRC จะประมูลชนะและได้รับงานก่อสร้างนี้ เพราะถือหุ้นในกิจการแห่งนี้ 4.5% และล่าสุด CEO ของ TRC จะกลายเป็น CEO ของ APMC เริ่มมีผลตั้งแต่ เม.ย.58 นี้
25 มี.ค. 2558

บล.ดีบีเอส วิคเคอร์ส ระบุในบทวิเคราะห์วันนี้(25มี.ค.58) ว่า บริษัท ทีอาร์ซี คอนสตรัคชั่น จำกัด (มหาชน) หรือ TRCสิ่งที่น่าสนใจคือ คาดว่ากำไรต่อหุ้น (EPS) ในปี 59 จะเพิ่มขึ้นถึง 3 เท่าตัวเป็น 0.88 บาท เทียบกับปี 57 ส่วนอัตราการเติบโตของ EPS เทียบช่วงเดียวกันของปีก่อนปี 58 และ 59 เป็น 37% และ 149% ตามลำดับ แรงผลักดันมาจากการก่อสร้างโครงการเหมืองโปรแตชของกิจการ APMC (ASEAN Potash Mining PCL) มูลค่า 22 พันล้านบาท ตั้งแต่ปี 58-63 เราคาดว่า TRC จะประมูลชนะและได้รับงานก่อสร้างนี้ เพราะถือหุ้นในกิจการแห่งนี้ 4.5% และล่าสุด CEO ของ TRC จะกลายเป็น CEO ของ APMC เริ่มมีผลตั้งแต่ เม.ย.58 นี้
นอกจากนี้ TRC ก็มีโอกาสที่จะได้รับงานรถไฟรางคู่และรถไฟความเร็วสูงมูลค่างาน 5-10 พันล้านบาท ซึ่งก็จะเป็นการเปิดให้มีการปรับประมาณการเพิ่มขึ้นได้อีก (upside risk) ระหว่างปี 59-63 นั่นคือหากสามารถได้รับงานก่อสร้างเหมืองโปรแตชและรถไฟฟ้ารางคู่ ก็จะมีแหล่งรับประกันรายได้ระหว่างปี 58-63 ทีเดียว
ในอนาคตหากบริษัทสามารถเพิ่มสัดส่วนการถือหุ้นใน APMC เป็น 30% ก็จะทำให้กำไรตามส่วนได้เสียต่อหุ้นจากโครงการเหมืองโปรแตชเพิ่มขึ้นถึง 0.31 บาทหรือเป็นจำนวนเงิน 300 ล้านบาทต่อปี ตั้งแต่ปี 63 เป็นต้นไป โดย APMC ถือเป็นกลยุทธ์การลงทุนที่สำคัญของ TRC มีอายุสัมปทานการทำเหมืองโปรแตชถึง 25 ปี มูลค่า 6 พันล้านเหรียญสหรัฐ คาดกันว่าจะทราบผลเรื่องนี้ภายในไตรมาส3/58 ปัจจัยพื้นฐานของ TRC จะยิ่งแข็งแกร่งมาก เพราะจะมีรายได้ประจำ (recurring income) ตั้งแต่ปี 63 เป็นต้นไป
เริ่มวิเคราะห์ TRC ด้วยคำแนะนำ ซื้อ คาดการณ์อัตราการเติบโตกำไรเฉลี่ย (CAGR) ระหว่างปี 57-60 สูงเป็น 60% กำหนดราคาพื้นฐานเป็น 13.20 บาท ซึ่งประเมินด้วย P/E ปี 59 ที่ 15 เท่า ซึ่งเป็นค่าเฉลี่ย 5 ปี + 1SD ขณะนี้ TRC ซื้อขายด้วย P/E ปี 59 ที่ 11.3 เท่า เทียบกับกลุ่มรับเหมาก่อสร้างที่ 18.1 เท่า ถือว่าถูกกว่า คาดว่าการลงทุนใน TRC จะได้รับผลตอบแทน 33% ที่ผ่านมาบริษัทประกาศจ่ายปันผลเป็นหุ้น 4:1 ขึ้น XD 12 พ.ค.58 และมีการเพิ่มทุนแบบ PP อีก 330.5 ล้านหุ้น